
H O T Ă R Â R E  Nr.74

 din data de 11 august 2021
privind stabilirea modalității de gestiune pentru serviciul de alimentare cu apă și de canalizare, aprobarea Regulamentului de organizare și funcționare a serviciului de alimentare cu apă și de canalizare, a Caietului de sarcini al serviciului  de alimentare cu apă și de canalizare, la nivelul Comuna Biharia, județul Bihor
Având în vedere Referatul de aprobare nr.2220/16.06.2021 prezentat de primarul comunei Biharia, în calitate de inițiator, precum și Raportul de specialitate nr.2221/16.06.2021 prezentat de aparatul de specialitate al primarului comunei Biharia, prin care se propune stabilirea modalității de gestiune pentru serviciul de alimentare cu apă și de canalizare, aprobarea Regulamentului de organizare și funcționare a serviciului de alimentare cu apă și de canalizare, a Caietului de sarcini al serviciului  de alimentare cu apă și de canalizare, la nivelul Comuna Biharia, județul Bihor, 

Ținând cont de Hotărârea Consiliului Local al Comunei Biharia nr.14/2020 privind înfiinţarea unei societăţi comerciale cu răspundere limitată, cu capital social integral al U.A.T. Comuna Biharia, având ca şi asociat unic Comunai Biharia, în vederea gestionării serviciului de alimentare cu apă şi de canalizare, precum și Hotărârea Consiliului Local al Comunei Biharia nr.59/2020 pentru modificarea şi completarea Hotărârii Consiliului Local al Comunei Biharia nr.14 din 20.02.2020 privind înfiinţarea unei societăţi comerciale cu răspundere limitată,
Luând în considerare Nota de Control nr.907896/2021 încheiată de Autoritatea Națională de Reglementare pentru Serviciile Comunitare de Utilități Publice – Agenția Teritorială Nord-Vest,  
Ținând seama de avizul comisiilor de specialitate ale Consiliului Local al comunei Biharia,

Având în vedere prevederile art.3 alin.(1), art.8 alin.(1) și alin.(3) lit.d) și lit.i), art.22 alin.(1) alin.(11) alin.(2) lit.a) alin.(3) alin.(4), art.23 alin.(1) lit.a), art.24 alin.(1) lit.b), art.28 alin.(1) alin.(2) lit.b) alin.(21) și art.49 alin.(3) din Legea  serviciilor comunitare de utilități publice nr.51/2006, republicată, cu modificările și competările ulterioare,
Ținând cont de prevederile Ordinului Președintelui A.N.R.S.C nr.88/2007 pentru aprobarea Regulamentului-cadru al serviciului de alimentare cu apa si de canalizare,

Luând în considerare prevederile Ordinului Președintelui A.N.R.S.C nr.89/2007 pentru aprobarea Caietului de sarcini-cadru al serviciului de alimentare cu apa si de canalizare, 


În temeiul art.139 şi art.196 alin.(1) lit.a) din O.U.G. nr.57/2019 privind Codul administrativ, cu modificările și completările ulterioare,
Cu 10 voturi “pentru”, __-___ “împotrivă”, __-___ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA
ADOPTĂ PREZENTA HOTĂRÂRE:
Art.1 Se aprobă ca modalitate de gestiune a serviciului public de alimentare cu apă și de canalizare, la nivelul Comuna Biharia, județul Bihor, gestiunea directă.
Art.2  Se aprobă încredințarea prin atribuire directă a contractului de delegare a gestiunii serviciului public de alimentare cu apă și de canalizare, către S.C. GOSPODĂRIRE COMUNALĂ BIHARIA S.R.L., cu sediul în Biharia, Str. Cetății nr. 12, județul Bihor, cu capital social integral al u.a.t. Comuna Biharia, având ca şi asociat unic u.a.t. Comuna Biharia.

Art.3 Se aprobă proiectul contractului de delegare a gestiunii serviciului public de alimentare cu apă și de canalizare, conform anexa nr.1, care face parte integrantă din prezenta hotărâre.

Art.4 Se aprobă încheierea contractului de delegare a gestiunii serviciului public de alimentare cu apă și de canalizare cu S.C. GOSPODĂRIRE COMUNALĂ BIHARIA S.R.L., pe o perioadă de 5 ani.
Art.5 Se aprobă Regulamentul serviciului public de alimentare cu apă și de canalizare, conform anexa nr.2, care face parte integrantă din prezenta hotărâre.

Art.6 Se aprobă Caietul de sarcini al serviciului public de alimentare cu apă și de canalizare, conform anexa nr.3, care face parte integrantă din prezenta hotărâre.

Art.7 Se aprobă lista bunurilor din domeniul public și privat al u.a.t. Comuna Biharia, ce vor fi puse la dispoziție și exploatate de către S.C. GOSPODĂRIRE COMUNALĂ BIHARIA S.R.L., conform anexa nr.4, care face parte integrantă din prezenta hotărâre.
Art.8 S.C. GOSPODĂRIRE COMUNALĂ BIHARIA S.R.L. are obligația de a solicita și de a obține de la A.N.R.S.C., licența conform dispozițiilor art.49 alin.(3) din Legea serviciilor comunitare de utilități publice nr.51/2006, republicată, cu modificările și competările ulterioare.

Art.9 Cu ducerea la îndeplinire a prezentei hotărâri se încredințează Primarul comunei Biharia, compartimentul buget și contabilitate, precum și S.C. GOSPODĂRIRE COMUNALĂ BIHARIA S.R.L.
Art.10 Prezenta hotărâre se comnuică cu:

· Instituţia Prefectului – Judeţul Bihor

· Primarul comunei Biharia

· Compartimentul buget și contabilitate
· S.C. GOSPODĂRIRE COMUNALĂ BIHARIA S.R.L.

